**Πρότυπο καταστατικό για τη σύσταση Κοινότητας Ανανεώσιμης Ενέργειας**

*Το πρότυπο καταστατικό της Κοινότητας Ανανεώσιμης Ενέργειας περιλαμβάνει:*

*α) είτε μόνο το ελάχιστο υποχρεωτικό περιεχόμενο που προβλέπεται στο άρθρο 6ΣΤ του ν. 3468/2006 (Α’ 129) όπως προστέθηκε με το άρθρο 50 του ν. 5037/2023 (Α ́ 78) (πρότυπο καταστατικό),*

*β) είτε το ελάχιστο υποχρεωτικό περιεχόμενο της περ. α) στο οποίο προστίθενται προαιρετικά επιπλέον άρθρα, ο αριθμός και το περιεχόμενο των οποίων επιλέγεται ελεύθερα από τους ιδρυτές, υπό την προϋπόθεση ότι δεν τροποποιούνται ή δεν αναιρούνται τα στοιχεία του ελάχιστου υποχρεωτικού περιεχομένου και δεν παραβιάζονται διατάξεις αναγκαστικού δικαίου (πρότυπο καταστατικό με πρόσθετο περιεχόμενο).*

**ΚΑΤΑΣΤΑΤΙΚΟ ΣΥΣΤΑΣΗΣ ΚΟΙΝΟΤΗΤΑΣ ΑΝΑΝΕΩΣΙΜΗΣ ΕΝΕΡΓΕΙΑΣ ΜΕ ΤΗΝ ΕΠΩΝΥΜΙΑ «……………….»**

***(Ι. ΥΠΟΧΡΕΩΤΙΚΟ ΠΕΡΙΕΧΟΜΕΝΟ)***

**Άρθρο 1**

**Σύσταση – Εταιρικός Τύπος – Επωνυμία**

Συστήνεται με το παρόν καταστατικό Κοινότητα Ανανεώσιμης Ενέργειας με την επωνυμία «........................................................ Κοινότητα Ανανεώσιμης Ενέργειας (Περιορισμένης Ευθύνης)» (ή «………. Κ.Α.Ε. Περιορισμένης Ευθύνης») και το διακριτικό τίτλο «.................................».

Για τις διεθνείς συναλλαγές η ανωτέρω επωνυμία αποδίδεται «................. Renewable Energy Community (Limited Liability)» (ή «…….. REC LTD») και ο διακριτικός τίτλος αποδίδεται «....................».

**Άρθρο 2**

**Έδρα - Περιφέρεια Δραστηριοποίησης**

Α. Έδρα της Κοινότητας Ανανεώσιμης Ενέργειας ορίζεται ο δήμος ………………………………… του νομού ………………………

Β. Περιφέρεια/ες δραστηριοποίησης της Κοινότητας Ανανεώσιμης Ενέργειας ή ανάπτυξης των έργων Ανανεώσιμης Πηγής Ενέργειας (Α.Π.Ε.) ορίζεται/ονται η/οι εξής:

α. Η περιφέρεια ……………………………………. κ.ο.κ.

**Άρθρο 3**

**Σκοπός – Δραστηριότητες**

*(βλ. άρθρο 6Ε του ν. 3468/2006)*

Η Κοινότητα Ανανεώσιμη Ενέργειας είναι αποκλειστικού σκοπού και οι δραστηριότητές της είναι οι εξής:: ..................................................

**Άρθρο 4**

**Διάρκεια**

Η διάρκεια της Κοινότητας Ανανεώσιμης Ενέργειας ορίζεται σε ........... (….) έτη και αρχίζει από την καταχώριση και δημοσίευση του παρόντος καταστατικού στο Γενικό Εμπορικό Μητρώο (Γ.Ε.ΜΗ.).

ή

Η διάρκεια της Κοινότητας Ανανεώσιμης Ενέργειας είναι αορίστου χρόνου και αρχίζει από την καταχώριση και δημοσίευση του παρόντος καταστατικού στο Γενικό Εμπορικό Μητρώο (Γ.Ε.ΜΗ.).

**Άρθρο 5**

**Κεφάλαιο - Συνεταιριστική μερίδα**

Α. Το συνολικό κεφάλαιο του συνεταιρισμού ανέρχεται στο ποσό των ……….. ευρώ (00,00 €), το οποίο αντιστοιχεί σε ………. (…) συνεταιριστικές μερίδες.

Β. Το ύψος της συνεταιριστικής μερίδας (υποχρεωτικής και προαιρετικής) ορίζεται στο ποσό των ............. ευρώ (00,00 €).

Γ. Τρόπος καταβολής της συνεταιριστικής μερίδας: .....................................................

Δ. Χρόνος καταβολής της συνεταιριστικής μερίδας: ....................................................

Ε. Διαδικασία απόδοσης της συνεταιριστικής μερίδας: .................................................

**Άρθρο 6**

**Ιδρυτικά μέλη της Κοινότητας Ανανεώσιμης Ενέργειας**

*(βλ. παρ. 4 του άρθρου 6Γ του ν. 3468/2006)*

Τα ιδρυτικά μέλη της Κοινότητας Ανανεώσιμης Ενέργειας είναι τα εξής:

**Α.Μέλη που έχουν εγγύτητα στην/ στις περιφέρεια/ες δραστηριοποίησης της Κ.Α.Ε. ή ανάπτυξης έργου Α.Π.Ε.**

*(Η εγγύτητα απαιτείται τουλάχιστον για το πενήντα τοις εκατό (50%) συν ένα (1) του συνόλου των μελών*)

(*για ιδρυτή φυσικό πρόσωπο*)

1. Ο/Η ..........................., όνομα πατρός: ……………. και Α.Φ.Μ. …………… κ.ο.κ.

(*για ιδρυτή νομικό πρόσωπο ιδιωτικού δικαίου*)

1. Η εταιρεία/ Ο (*αστικός/αγροτικός*) συνεταιρισμός με την επωνυμία «………………», αρ. Γ.Ε.ΜΗ. /Μητρώου Αγροτών …………., Α.Φ.Μ. ……… και έδρα: δήμος ………., οδός ………, αρ. ……., την/τον οποία/ο εκπροσωπεί νομίμως ο/η..................., όνομα πατρός: ……………… και Α.Φ.Μ. ……… κ.ο.κ.

(*για ιδρυτή νομικό πρόσωπο δημοσίου δικαίου/Ο.Τ.Α.*)

1. Το Ν.Π.Δ.Δ./Ο Ο.Τ.Α. με την ονομασία «.............................», Α.Φ.Μ. .......... και έδρα: δήμος ………., οδός ………, αρ. ……. και αρ. απόφασης σύστασης .................... (ΦΕΚ ….), την οποία εκπροσωπεί νομίμως ο/η ..............................., όνομα πατρός: …………. και Α.Φ.Μ. …………. κ.ο.κ.

**Β. Λοιπά Μέλη**

(*για ιδρυτή φυσικό πρόσωπο*)

1. Ο/Η ............................., όνομα πατρός: ……………. και Α.Φ.Μ. ………… κ.ο.κ.

(*για ιδρυτή νομικό πρόσωπο ιδιωτικού δικαίου*)

Η εταιρεία/ Ο (*αστικός/αγροτικός*) συνεταιρισμός με την επωνυμία «………………», αρ. Γ.Ε.ΜΗ. /Μητρώου Αγροτών …………., Α.Φ.Μ. …… και έδρα: δήμος ………., οδός ………, αρ. ……., την/τον οποία/ο εκπροσωπεί νομίμως ο/η..................., όνομα πατρός: …………….. και Α.Φ.Μ. ………………… κ.ο.κ.

(*για ιδρυτή νομικό πρόσωπο δημοσίου δικαίου/Ο.Τ.Α.*)

Το Ν.Π.Δ.Δ./Ο Ο.Τ.Α./ Η ένωση Ο.Τ.Α. με την ονομασία «.............................», Α.Φ.Μ. .........., έδρα: δήμος ………., οδός ………, αρ. ……. και αρ. απόφασης σύστασης .................... (ΦΕΚ ….), την οποία εκπροσωπεί νομίμως ο/η ..............................., όνομα πατρός: …………. και Α.Φ.Μ. ………….. κ.ο.κ.

**Άρθρο 7**

**Δικαιώματα ελέγχου των μελών**

Α. Η Κοινότητα Ανανεώσιμης Ενέργειας τελεί υπό τον ουσιαστικό έλεγχο των μελών της παρ. α) του άρθρου 6 που έχουν εγγύτητα στον/στις περιφέρεια/ες δραστηριοποίησης των μελών ή ανάπτυξης έργου Α.Π.Ε..

Β. Οι όροι, οι προϋποθέσεις και οι διαδικασίες άσκησης των δικαιωμάτων ελέγχου είναι:

α) …… β)….. κ.ο.κ.

**Άρθρο 8**

**Προϋποθέσεις εισόδου, αποχώρησης και διαγραφής των μελών**

Α. Για την είσοδο νέου μέλους στην Κοινότητα Ανανεώσιμης Ενέργειας μετά τη σύσταση ισχύουν τα εξής:

.....................................................................................................................................

Β. Για την αποχώρηση μέλους από την Κοινότητα Ανανεώσιμης Ενέργειας ισχύουν τα εξής:

.......................................................................................................................................

Γ. Για την διαγραφή μέλους από την Κοινότητα Ανανεώσιμης Ενέργειας ισχύουν τα εξής:

…………………………………………………………………………………………

**Άρθρο 9**

**Δικαιώματα και υποχρεώσεις των μελών**

Α. Τα δικαιώματα των μελών με την συμμετοχή τους στην Κοινότητα Ανανεώσιμης Ενέργειας είναι τα εξής: α)………β)………………………γ)………………… κ.ο.κ.

Β. Οι υποχρεώσεις των μελών για τη συμμετοχή τους στην Κοινότητα Ανανεώσιμης Ενέργειας είναι τα εξής: α) …………β)…………………γ)………………… κ.ο.κ.

**Άρθρο 10**

**Συνέπειες μη εκπλήρωσης υποχρεώσεων των μελών προς την Κ.Α.Ε.**

Σε περίπτωση μη εκπλήρωσης των υποχρεώσεων των μελών προς την Κ.Α.Ε. οι συνέπειες είναι οι εξής: α) ………………… β) …………………… γ) …………………….

**Άρθρο 11**

**Συνεταιριστική μερίδα σε περίπτωση θανάτου συνεταίρου**

Σε περίπτωση θανάτου μέλους για τον/τους κληρονόμο/ους ισχύουν τα εξής: …………………………………………………………………………………………

**Άρθρο 12**

**Έκταση της ευθύνης των Μελών**

Οι συνεταίροι ευθύνονται απεριόριστα και εις ολόκληρον για τα χρέη της Κοινότητας Ανανεώσιμης Ενέργειας.

ή

Οι συνεταίροι ευθύνονται έως το ποσό ............ ευρώ (00,00 €) για τα χρέη της Κοινότητας Ανανεώσιμης Ενέργειας.

**Άρθρο 13**

**Προσωρινή διοικητική επιτροπή**

(*τουλάχιστον τρία μέλη*)

Την προσωρινή διοικητική επιτροπή, η οποία θα μεριμνήσει για την έγκριση του καταστατικού και τη σύγκληση της πρώτης Γενικής Συνέλευσης για την ανάδειξη των οργάνων της διοίκησης, την αποτελούν:

1. Ο/Η ........................................, όνομα πατρός ……… και Α.Φ.Μ…………… κ.ο.κ.

**Άρθρο 14**

**Αριθμός μελών Διοικητικού Συμβουλίου**

(*τουλάχιστον τρία μέλη*)

Το διοικητικό συμβούλιο απαρτίζεται από ………………………… (…) μέλη.

**Άρθρο 15**

**Διάθεση πλεονασμάτων χρήσης**

Τα πλεονάσματα εκάστης χρήσης της Κ.Α.Ε. θα διατίθενται ως εξής:

..........................................................................................................................................

**Άρθρο 16**

**Διαχειριστική Χρήση**

Η διαχειριστική χρήση είναι ετήσια και λήγει την 31η Δεκεμβρίου Η πρώτη διαχειριστική χρήση αρχίζει από την καταχώριση της πράξης σύστασης του συνεταιρισμού στο Γενικό Εμπορικό Μητρώο (Γ.Ε.ΜΗ.) και λήγει την 31/12/ΕΕΕΕ.

***(II. ΠΡΟΣΘΕΤΟ ΠΕΡΙΕΧΟΜΕΝΟ)***

*(Οι ιδρυτές μπορούν να προσθέσουν προαιρετικά επιπλέον άρθρα, ο αριθμός και το περιεχόμενο των οποίων επιλέγεται ελεύθερα, υπό την προϋπόθεση ότι δεν τροποποιούνται ή δεν αναιρούνται τα στοιχεία του ελάχιστου υποχρεωτικού περιεχομένου και δεν παραβιάζονται διατάξεις αναγκαστικού δικαίου).*

**Άρθρο 17**

**...............................**

**Άρθρο 18**

**................................**

**(*III. ΑΚΡΟΤΕΛΕΥΤΙΟ ΑΡΘΡΟ*)**

**Άρθρο …**

**Λοιπά θέματα**

Για όσα θέματα δεν ρυθμίζονται με το παρόν καταστατικό εφαρμόζονται οι διατάξεις του ν. 3468/2006 (Α’ 129), σε συνδυασμό με τις διατάξεις του ν. 1667/1986.

Αυτά συμφώνησαν, συνομολόγησαν και συναποδέχθηκαν οι συμβαλλόμενοι:

1. Ο/Η ........................., όνομα πατρός: …………………. και Α.Φ.Μ. ………… κ.ο.κ.

2. Η εταιρεία/ Ο (*αστικός/αγροτικός*) συνεταιρισμός με την επωνυμία «..............................» αρ. Γ.Ε.ΜΗ./ Μητρώου Αγροτών ...................... Α.Φ.Μ. ................................... και έδρα: δήμος ………., οδός ………, αρ. ……., την/τον οποία/ο εκπροσωπεί νομίμως για την υπογραφή του παρόντος ο/η ..............................., όνομα πατρός ……………. και Α.Φ.Μ. …….. κ.ο.κ.

3. Το Ν.Π.Δ.Δ./ Ο Ο.Τ.Α./ Η ένωση Ο.Τ.Α. με την ονομασία «.....................», Α.Φ.Μ. ....................., έδρα: δήμος ………., οδός ………, αρ. ……. και αρ. απόφασης σύστασης .................... (ΦΕΚ ….), την οποία εκπροσωπεί νομίμως για την υπογραφή του παρόντος ο/η ..............................., όνομα πατρός: ……. και Α.Φ.Μ. ……………. κ.ο.κ.

ή

*(Εφόσον ο/οι υπογράφων/οντες έχουν ειδική συμβολαιογραφική πληρεξουσιότητα):*

Ο/Η …………………, όνομα πατρός: ……… με Α.Φ.Μ ………………, δυνάμει του με αριθμό ………../ ΗΗ/ΜΜ/ΕΕΕΕ συμβολαιογραφικού εγγράφου, όπου τον ορίζει ως πληρεξούσιο ο/η …………………….., όνομα πατρός: ……………. και Α.Φ.Μ. κ.ο.κ.

και αφού διαβάστηκε και βεβαιώθηκε το περιεχόμενό του υπογράφεται από όλους. …………. (*δήμος*), ΗΗ/ΜΜ/ΕΕΕΕ.

**ΧΡΉΣΙΜΕΣ ΠΛΗΡΟΦΟΡΙΕΣ ΚΑΙ ΟΔΗΓΙΕΣ ΣΥΜΠΛΗΡΩΣΗΣ ΤΟΥ ΠΡΟΤΥΠΟΥ ΚΑΤΑΣΤΑΤΙΚΟΥ**

**ΚΟΙΝΟΤΗΤΑ ΑΝΑΝΕΩΣΙΜΗΣ ΕΝΕΡΓΕΙΑΣ**

1. Η Κοινότητα Ανανεώσιμης Ενέργειας είναι αστικός συνεταιρισμός αποκλειστικού σκοπού και διέπεται από τις διατάξεις  του ν. 3468/2006 (Α΄129) και συμπληρωματικά από τις διατάξεις του ν. 1667/1986.

2. Συστήνεται στις Υπηρεσίας Μιας Στάσης των άρθρων 8 και του  12 του ν. 4919/2022 και αποκτά νομική προσωπικότητα και εμπορική ιδιότητα με την καταχώριση της εταιρικής σύμβασης στο Γ.Ε.ΜΗ.

3. Εφόσον από ειδικότερες διατάξεις απαιτείται συμβολαιογραφικό έγγραφο, δεν μπορεί να γίνει χρήση του παρόντος πρότυπου καταστατικού.

4. Προβολή ακυρότητας σχετικά με τη σύσταση της Κ.Α.Ε. επιτρέπεται μόνο με αγωγή, που ασκείται μέσα σε δυο (2) μήνες από τότε που ο ενάγων έλαβε γνώση της καταχώρισης και πάντως όχι αργότερα από έξι (6) μήνες από την καταχώριση, σύμφωνα με την παρ. 8 του άρθρου 1 του ν. 1667/1986.

**Οδηγίες συμπλήρωσης πρότυπου καταστατικού**

*Στην περίπτωση σύστασης της Κ.Α.Ε. μέσω της ηλεκτρονικής Υπηρεσίας μιας Στάσης το καταστατικό παράγεται αυτόματα από το σύστημα, ενώ στην περίπτωση σύστασης εταιρείας μέσω της  Υπηρεσίας Γ.Ε.ΜΗ. του Επιμελητηρίου η εταιρική σύμβαση κατατίθεται στην αρμόδια υπηρεσία συμπληρωμένη και υπογεγραμμένη από όλους τους ιδρυτές.*

**I. Υποχρεωτικό περιεχόμενο**

**Άρθρο 1**

1. Η επωνυμία της Κοινότητας Ανανεώσιμης Ενέργειας ορίζεται από το σκοπό της, το είδος  και την έκταση της ευθύνης των συνεταίρων και δεν επιτρέπεται να περιλαμβάνει ονόματα φυσικών προσώπων ή επωνυμίες νομικών προσώπων.

2. Στην επωνυμία θα πρέπει να περιέχονται υποχρεωτικά οι λέξεις «Κοινότητα Ανανεώσιμης Ενέργειας» ή το ακρωνύμιο «Κ.Α.Ε..» και η ένδειξη της έκτασης της ευθύνης των μελών της.

3. Η προσθήκη του διακριτικού τίτλου είναι προαιρετική.

4. Για τις διεθνείς συναλλαγές το λεκτικό αποδίδεται αυτόματα με λατινικούς χαρακτήρες, ενώ ο  νομικός τύπος αποδίδεται υποχρεωτικά με τις λέξεις Renewable Energy Community (Limited Liability).

5. Η επιλογή και δέσμευση  επωνυμίας και διακριτικού τίτλου γίνεται σύμφωνα με τα άρθρα  53-55 του ν. 4919/2022.

**Άρθρο** **2**

 Έδρα ορίζεται ο δήμος που εγκαθίσταται η εταιρεία. Συνιστάται η αποφυγή αναφοράς της διεύθυνσης, καθώς σε περίπτωση αλλαγής της θα πρέπει να ακολουθήσει τροποποίηση καταστατικού.

Επίσης, αναφέρεται η Περιφέρεια ή οι Περιφέρειες δραστηριοποίησης ή ανάπτυξης έργων Ανανεώσιμης Πηγής Ενέργειας*,* οι οποίες δεν είναι υποχρεωτικό να ταυτίζονται με την Περιφέρεια της έδρας.

**Άρθρο** **3**

1. Η Κοινότητα Ανανεώσιμης Ενέργειας είναι αποκλειστικού σκοπού και επιλέγει υποχρεωτικά τουλάχιστον μια από τις δραστηριότητες της παρ. 2 του άρθρου 49 του ν. 5037/2023 και προαιρετικά κάποια/κάποιες από τις δραστηριότητες της παρ. 4 του ίδιου άρθρου.

2. Ειδικά στη σύσταση της Κοινότητας Ανανεώσιμης Ενέργειας μέσω ηλεκτρονικής Υπηρεσίας Μιας Στάσης (e-ΥΜΣ), η επιλογή του ή των αντικειμένων γίνεται αποκλειστικά μέσω της επιλογής ΚΑΔ, η πρόσβαση στους οποίους μπορεί να γίνει μέσω του υπερσυνδέσμου [<https://www.aade.gr/epiheiriseis/forologikes-ypiresies/mitroo/allagi-antistoihisi-kad>](https://www.aade.gr/epiheiriseis/forologikes-ypiresies/mitroo/allagi-antistoihisi-kad)

**Άρθρο 4**

Η διάρκεια της Κ.Α.Ε μπορεί να είναι είτε ορισμένου είτε αορίστου χρόνου και θα πρέπει να ορίζεται ρητά στο καταστατικό. Η διάρκεια ορισμένου χρόνου ορίζεται αποκλειστικά σε έτη (πχ. 50 έτη).

**Άρθρο 5**

1. Ορίζεται το ύψος του κεφαλαίου της Κ.Α.Ε., ο αριθμός των συνεταιριστικών μερίδων και το ύψος της αξίας της συνεταιριστικής μερίδας.

2. Κάθε μέλος μπορεί να κατέχει πέραν της υποχρεωτικής συνεταιριστικής μερίδας και μια (1) ή περισσότερες προαιρετικές συνεταιριστικές μερίδες, με ανώτατο όριο συμμετοχής στο συνεταιριστικό κεφάλαιο, είκοσι τοις εκατό (20%), με εξαίρεση τους Οργανισμούς Τοπικής Αυτοδιοίκησης (Ο.Τ.Α.) α’ και β’ βαθμού και επιχειρήσεις που ανήκουν κατά εκατό τοις εκατό (100%) σε Ο.Τ.Α. α’ και β’ βαθμού, οι οποίοι μπορούν να συμμετέχουν έκαστος στο συνεταιριστικό κεφάλαιο με ανώτατο όριο το σαράντα τοις εκατό (40%).

3. Κάθε μέλος, ανεξαρτήτως του αριθμού των συνεταιριστικών μερίδων που κατέχει, συμμετέχει στη γενική συνέλευση με μία (1) μόνο ψήφο.

**Άρθρο 6**

1. Αναφέρονται τα στοιχεία των φυσικών και νομικών προσώπων που είναι μέλη του συνεταιρισμού. Σύμφωνα με το άρθρο 6Γ του ν. 3468/2006 μέλη μιας Κοινότητας Ανανεώσιμης Ενέργειας μπορούν να είναι:

α) φυσικά πρόσωπα με πλήρη δικαιοπρακτική ικανότητα, συμπεριλαμβανομένων των δημοσίων υπαλλήλων, κατά παρέκκλιση κάθε αντίθετης διάταξης,

β) Οργανισμοί Τοπικής Αυτοδιοίκησης (Ο.Τ.Α.) α’ και β’ βαθμού, επιχειρήσεις που ανήκουν σε Ο.Τ.Α α’ και β’ βαθμού, καθώς και ενώσεις Ο.Τ.Α.,

γ) Μικρομεσαίες Επιχειρήσεις (Μ.Μ.Ε.),

δ) αγροτικοί συνεταιρισμοί και αστικοί συνεταιρισμοί του ν. 1667/1986 (Α’ 196),

ε) νομικά πρόσωπα δημοσίου ή ιδιωτικού δικαίου μη κερδοσκοπικού χαρακτήρα,

2. Ο ελάχιστος αριθμός μελών της Κ.Α.Ε. είναι τριάντα (30) μέλη, υπό την επιφύλαξη των εξής περιπτώσεων:

α)είκοσι (20) μέλη, αν η Κ.Α.Ε. έχει έδρα σε δήμο νησιωτικής περιοχής με πληθυσμό κάτω από τρεις χιλιάδες εκατό (3.100) κατοίκους, σύμφωνα με την τελευταία απογραφή,

β) δεκαπέντε (15) μέλη, σε περίπτωση που συμμετέχουν τουλάχιστον δεκαπέντε (15) Μ.Μ.Ε.,

γ) τρία (3) μέλη, αν συμμετέχει τουλάχιστον ένας (1) Ο.Τ.Α α’ ή β’ βαθμού και τα άλλα δύο (2) μέλη είναι είτε επιχειρήσεις που ανήκουν κατά εκατό τοις εκατό (100%) σε Ο.Τ.Α α’ ή β’ βαθμού, είτε Ο.Τ.Α. α’ ή β’ βαθμού.

3. Τουλάχιστον το πενήντα τοις εκατό (50%) συν ένα (1) των μελών πρέπει να έχουν εγγύτητα στην περιοχή όπου η Κ.Α.Ε. ασκεί τις δραστηριότητές της και αναπτύσσει το έργο Ανανεώσιμων Πηγών Ενέργειας. Η εγγύτητα των μελών ελέγχεται κατά τη σύσταση της Κ.Α.Ε. από το Γενικό Εμπορικό Μητρώο.

4. Νομικά πρόσωπα δημοσίου δικαίου, Ο.Τ.Α. α’ και β’ βαθμού και επιχειρήσεις που ανήκουν κατά εκατό τοις εκατό (100%) σε Ο.Τ.Α. α’ και β’ βαθμού μπορούν να συμμετέχουν σε περισσότερες από μια Κ.Α.Ε. ως μέλη, κατά παρέκκλιση της παρ. 5 του παρόντος και της παρ. 3 του άρθρου 2 του ν. 1667/1986 (Α’ 196).

5. Οι αγροτικοί συνεταιρισμοί μπορούν να συμμετέχουν σε μια ή περισσότερες Κ.Α.Ε. ως μέλη, ανεξαρτήτως αν στην ίδια Κοινότητα συμμετέχουν και μέλη που ανήκουν στον ίδιο αγροτικό συνεταιρισμό.

6. Μέλη που συμμετέχουν σε Ενεργειακές Κοινότητες του ν. 4513/2018 (Α’ 9) έχουν δικαίωμα συμμετοχής σε Κ.Α.Ε.

7. Μέλος της Κ.Α.Ε. δεν μπορεί να είναι μέλος σε άλλη Κ.Α.Ε. που δραστηριοποιείται στην ίδια περιφέρεια, με την επιφύλαξη των ανωτέρω.

**Άρθρο 7**

Ορίζονται τα δικαιώματα ουσιαστικού ελέγχου των μελών που έχουν εγγύτητα στην/στις περιφέρεια/ες δραστηριοποίησης της Κ.Α.Ε. ή ανάπτυξης Α.Π.Ε. προς τα άλλα μέλη της Κ.Α.Ε. Τα δικαιώματα αυτά αφορούν κυρίως στο ποσοστό του συνολικού αριθμού ψήφων, στη δέσμευση των μελών να διατηρούν συγκεκριμένο αριθμό συνεταιριστικών μερίδων και να εκπληρώνουν συγκεκριμένες υποχρεώσεις, στη διάρκεια ισχύος και στους λόγους απώλειας του δικαιώματος.

**Άρθρο 8**

Ορίζονται οι προϋποθέσεις εισόδου, αποχώρησης και διαγραφής των μελών.

**Άρθρο 9**

Ορίζονται οι υποχρεώσεις και τα δικαιώματα των μελών.

**Άρθρο 10**

Ορίζονται οι συνέπειες μη εκπλήρωσης των υποχρεώσεων των μελών.

**Άρθρο 11**

Ρυθμίζεται η τύχη της συνεταιριστικής μερίδας σε περίπτωση θανάτου μέλους.

**Άρθρο 12**

Ορίζεται η έκταση της ευθύνης των μελών.

Σύμφωνα με την παρ. 4 του άρθρου 4 του ν. 1667/1986ο  συνεταίρος  ευθύνεται  εις  ολόκληρον   για   τα   χρέη   του  συνεταιρισμού  έναντι των  τρίτων,  είτε  απεριόριστα  (συνεταιρισμός  απεριόριστης ευθύνης) είτε ως ένα ορισμένο χρηματικό ποσό που ορίζεται  από το καταστατικό (συνεταιρισμός περιορισμένης ευθύνης) και είναι ίσο  ή πολλαπλάσιο της αξίας κάθε συνεταιριστικής  μερίδας.  Η  ευθύνη  του  συνεταίρου υφίσταται και για τα χρέη που είχαν δημιουργηθεί πριν γίνει  μέλος  και  δεν περιλαμβάνει τα χρέη που δημιουργήθηκαν μετά την έξοδό  του. Η σχετική αξίωση παραγράφεται μετά την παρέλευση ενός  έτους  από  την  έξοδο  του  συνεταίρου  ή  από  την  περάτωση της πτώχευσης ή της  εκκαθάρισης.

**Άρθρο 13**

Ορίζεται η προσωρινή διοικητική επιτροπή, αποτελούμενη από τουλάχιστον τρία (3) μέλη, με σκοπό να  μεριμνήσει  για την έγκριση του  καταστατικού και τη σύγκληση της πρώτης γενικής συνέλευσης για  ανάδειξη των οργάνων διοίκησης του συνεταιρισμού.

**Άρθρο 14**

Ορίζεται ο αριθμός των μελών του Διοικητικού Συμβουλίου, το οποίο αποτελείται από τρία (3) τουλάχιστον μέλη που εκλέγονται από τη Γενική Συνέλευση.

**Άρθρο 15**

Ρυθμίζεται ο τρόπος διάθεσης των πλεονασμάτων χρήσης. Σύμφωνα με το 6Ι του ν. 3468/2006:

1. Από τα πλεονάσματα εκάστης χρήσης της Κοινότητας Ανανεώσιμης Ενέργειας (Κ.Α.Ε.) παρακρατείται τουλάχιστον το δέκα τοις εκατό (10%) για τον σχηματισμό του τακτικού αποθεματικού. Η παρακράτηση δεν είναι υποχρεωτική, όταν το ύψος του αποθεματικού είναι τουλάχιστον ίσο με το ύψος του συνεταιριστικού κεφαλαίου της Κ.Α.Ε..

2. Με την επιφύλαξη της παρ. 1, τα πλεονάσματα εκάστης χρήσης σε ποσοστό τουλάχιστον εβδομήντα τοις εκατό (70%) παραμένουν στην Κ.Α.Ε., υπό τη μορφή έκτακτων ή ειδικών αποθεματικών και διατίθενται, με απόφαση της γενικής συνέλευσης, σύμφωνα με το άρθρο 6Ε και το καταστατικό της Κ.Α.Ε.

3. Οι Κ.Α.Ε. μπορούν να διανέμουν στα μέλη τους τα πλεονάσματα της χρήσης, μετά την αφαίρεση των αποθεματικών, εφόσον υπάρχει σχετική πρόβλεψη στο καταστατικό.

**Άρθρο 16**

Η εταιρική χρήση είναι δωδεκάμηνης διάρκειας. Κατ’ εξαίρεση η πρώτη εταιρική χρήση αρχίζει από την καταχώριση της πράξης σύστασης της Εταιρείας στο Γενικό Εμπορικό Μητρώο (Γ.Ε.ΜΗ.) και λήγει την 31/12/ΕΕΕΕ.

**ΙΙ. Πρόσθετο περιεχόμενο**

1. Η προσθήκη επιπλέον άρθρων στο πρότυπο καταστατικό, αποσκοπεί στη δημιουργία ενός πληρέστερου & αρτιότερου καταστατικού κατά βούληση των ιδρυτών.

2. Για τη συμπλήρωση των άρθρων με πρόσθετο περιεχόμενο, θα πρέπει να ληφθούν υπόψη οι κάτωθι περιορισμοί:

α. το πρόσθετο περιεχόμενο του καταστατικού δεν επιτρέπεται να τροποποιεί ή να αναιρεί τα στοιχεία των άρθρων 1 έως και 16  που περιλαμβάνονται στο υποχρεωτικό περιεχόμενο του καταστατικού. Σε περίπτωση ύπαρξης διατάξεων με αυτά τα χαρακτηριστικά, τότε κατισχύουν οι διατάξεις των άρθρων του υποχρεωτικού περιεχομένου (άρθρα 1 έως και 16).

β. Το πρόσθετο περιεχόμενο απαγορεύεται να παραβιάζει τις διατάξεις αναγκαστικού δικαίου.

3. Διευκρινίζεται ότι το πρόσθετο περιεχόμενο δεν θα πρέπει να αφορά σε επανάληψη διατάξεων που προβλέπονται στον ν. 3468/2006, αλλά κυρίως σε ζητήματα που ο εν λόγω νόμος αφήνει στη διακριτική ευχέρεια των εταίρων να αποφασίσουν οι ίδιοι για τη ρύθμισή τους.

4. Σε περίπτωση σύστασης της Κ.Α.Ε μέσω της ηλεκτρονικής Υπηρεσίες μιας Στάσης (e -ΥΜΣ) συνιστάται ιδιαίτερη προσοχή στα ανωτέρω, καθώς εφόσον κατόπιν δειγματοληπτικού ελέγχου από την αρμόδια Υπηρεσία Γ.Ε.ΜΗ.  προκύψει  παράβαση αυτών,  επιβάλλονται οι κυρώσεις του άρθρου 50 του ν. 4919/2022.

**ΙΙΙ. Ακροτελεύτιο άρθρο**

**Άρθρο ….**

(*στην e-ΥΜΣ αριθμείται αυτόματα από το σύστημα*)

1. Όλα τα μέλη της Κ.Α.Ε., και οι έχοντες ειδική συμβολαιογραφική πληρεξουσιότητα υπογράφουν την καταστατική σύμβαση σύμφωνα με τα μέσα υπογραφής που αναφέρονται στις διατάξεις του ν. 4919/2022.

2. Στην περίπτωση σύστασης μέσω της ηλεκτρονικής Υπηρεσία Μίας Στάσης (e-ΥΜΣ) τα μέσα αυτά είναι ηλεκτρονική υπογραφή (π.χ. κωδικοί TAXISNET) ή ψηφιακή υπογραφή.